**Dodatok č. 2**

**k Všeobecne záväznému nariadeniu obce Mníchova Lehota**

**č. 3/2012**

**o nakladaní s komunálnymi odpadmi a drobnými stavebnými odpadmi na území obce,**

**ktorým sa ruší Dodatok č. 1 zo dňa 7.12.2012**

**Program separovaného zberu v obci Mníchova Lehota pre rok 2014**

**Železo**

Železo bude v tomto roku zbierané zamestnancami obce **v sobotu 14. júna 2014**

Občania, ktorí budú chcieť vyviezť železný šrot, nech ho vyložia pred svoje domy a nahlásia to na obecný úrad Martine Ďuďákovej, tel. 032/6486150

**Papier**

Papier zbierajú v letných mesiacoch na striedačku **základná škola a materská škola**. Termíny zberu budú vždy ohlásené miestnym rozhlasom a povedia vám o nich aj deti z jednej či druhej školy.

**Veľkoobjemové kontajnery**

Veľkoobjemové kontajnery budú v obci tento rok rozmiestnené trikrát:

* **v stredu 23. apríla 2014:** 3 kontajnery budú pred obecným úradom, 1 kontajner v osade Járky - ich odvoz bude v piatok 25. apríla 2014.
* **vo štvrtok 17. júla a v piatok 18. júla 2014:** 3 kontajnery budú pred obecným úradom, 1 kontajner v osade Járky - ich odvoz bude 18. júla 2014.
* **v piatok 7. novembra 2014:** 3 kontajnery budú pred obecným úradom, 1 kontajner v osade Járky - ich odvoz bude v pondelok 10. novembra 2014.
* Okrem toho bude počas celého roka t.j od 1.1.2014 do 31.12.2014 umiestnený v areáli PD veľkoobjemový kontajner len na drobný stavebný odpad, to znamená tehla, kvádre, obkladačky, škridla a betón. Bude označený nápisom STAVEBNÝ ODPAD a bude určený len pre občanov Mníchovej Lehoty – nepodnikateľov, na likvidáciu stavebnej sutiny z drobných búračiek a opráv.

 **V chatových oblastiach v osade Járky budú veľkoobjemové kontajnery takto:**



 **Plasty**

Plasty sú spred rodinných domov už pravidelne odvážané zamestnancami obce vždy **v posledný štvrtok v mesiaci**. Ak niekto potrebuje viac vriec, treba si ich pýtať priamo od zamestnancov alebo na obecnom úrade. V chatovej oblasti HÚŠTIK je chata č. 754, v ktorej bude mať každý chatár vrece na plasty a kľúč od danej chaty. Tieto plasty budú odvážané zamestnancami obce taktiež vždy **v posledný štvrtok v mesiaci**. Jeden 1100 litrový kontajner bol umiestnený aj do chatovej oblasti Štrečka a bude vyvážaný podľa kalendárneho zvozu firmy TEDOS.

**Sklo**

V obci je umiestnených 9 kusov 1100 litrových kontajnerov na sklo, ktoré firma TEDOS vyprázdňuje 12-krát do roka. Kľúče od týchto kontajnerov sú na obecnom úrade alebo u zamestnancov obce, niektoré sú otvorené stále. Ak si ho niekto prázdny prevezie domov a v ten istý deň ho plnší vráti na pôvodné miesto, nemáme voči tomu námietky.

**Rozmiestnenie kontajnerov na sklo**

1. Járky – stanica

2. Chatová oblasť Štrečka – p. Kováčiková

3. Žlábek – horný koniec

4. Zástavka autobusu pri kostole

5. Bývalá predajňa COOP Jednota – sklad Ocú

6. Bývalá predajňa COOP Jednota – dolný koniec

7. Pri RD p. Gabiky Lacovej

8. Za prevádzkarňou

9. Pod cintorínom

**Elektroodpad a nebezpečný odpad**

Elektroodpad a nebezpečný odpad je možné buď vyložiť vedľa vriec s plastami a bude vám odvezený pri ich zbere alebo je možné uložiť ho kedykoľvek pred bývalý horný obchod, pričom vrece s nebezpečným odpadom musí byť riadne upevnené a označené ako NEBEZPEČNÝ ODPAD. Kontajner na žiarovky je v úradných hodinách umiestnený vo vchode Obecného úradu počas celého roka.

**Biologicky rozložiteľný komunálny odpad**

Podľa VZN č. 3/2012 o nakladaní s komunálnymi odpadmi a drobnými stavebnými odpadmi na území obce si pôvodcovia odpadu prednostne zhodnocujú biologicky rozložiteľný komunálny odpad na vlastnom pozemku domácim kompostovaním.

Občania, ktorí majú väčšie množstvo konárov z orezávania stromov alebo ťažko kompostovateľný odpad, môžu ho nahlásiť na Obecný úrad p. Martine Ďuďákovej a naši pracovníci ho odvezú a zhodnotia.

**Dňa 13.1. 2014 sa budú zberať spred rodinných domov odzdobené vianočné stromčeky.**

Dodatok č. 3 k VZN č. 3/2012 obce Mníchova Lehota bol schválený Obecným zastupiteľstvom v Mníchovej Lehote, dňa 15.11.2013 Uznesením č. 7 a nadobúda účinnosť 1.1.2014.

Návrh dodatku k VZN č. 3/2012 vyvesený na úradnej tabuli v obci Mníchova Lehota, dňa 31.10.2013.

Zverejnený na [www.mnichovalehota.sk](http://www.mnichovalehota.sk)

Dodatok vyvesený na úradnej tabuli v obci Mníchova Lehota, dňa: 15.11.2013

Dodatok zvesený, dňa: 1.12.2013

Dodatok nadobúda účinnosť, dňa: 1.1.2014 Mgr. Jozef Kováč

V Mníchovej Lehote, dňa: 15.11.2013 starosta obce